Aalborg Stiftstidende, 1842-12-01
Fra Barcelona ere nærmere Efterretninger indløbne, der stadfæste den første Beretning om Troppernes Bortsagelse. Generalen, Javalla, befinder sig i Oprørernes Magt. og man siger, at tre Generalsofficerer og 500 Mand ere faldne. Man har indsat en Folkejunta, der har udstedt en Proclamation, som anbefaler Arbeiderne Enighed og Udholdenhed, men forresten ikke nævner et Ord om Dronningen, Espartero. Don Carlos eller og Jnsutrectionens Øiemeed. Fortet Montjuich, der endnu er besat af Tropperne, underholder en levende Jld imod Staden. Citadellet er i Optorernes Magt. Kampen i Barcelona, der varede i to Dage, den 15de og 16de November, skal have været frygtelig. Alle Gader vare tilbarricaderede og Garnisonen i Citadellet, der manglede Levnetsmidler, maatte, efter om Natten at have slynget sine Bomber ind i Byen, den 17de forlade sin Position og rykke ud paa Landet. Jfølge Efterretning fra Barcelona af sidstnævnte Dato havde den ledende Junta undertegnet en Capitulation med Regimentet Guadatajara, der var indesluttet i Universitetsbygningen. General-Commandanten havde ladet Juntaen spørge om, hvad der var Folkets Hensigt og bedet om Underhandling for at forebygge videre Ødelæggelser. Underhandlingerne vare ogsaa begyndte, men Juntaens Svar endnu ubekiendt. Alle Franskmænd ere blevne respecterede og Consulen lod man give den Forsikkring, at de aldeles Jntet havde at befrygte. Man troer, at Bevægelsen, hvis rette Øiemeed man endnu ei kjender, vil udbrede sig over hele Catalonien til Saragossa og Valencia. Juntaens Medlemmer sige, at der ingen Sammensværgelse har fundet Sted, men at Folket af fri Tilskyndelse have grebet til Vaaben for at forsvare sine ved Arrestering af Redacteurerne af "Republicano" og ved Militair=Udskrivningen angrebne Rettigheder. Ogsaa efter andre Beretninger var det van Halens ved Militairudskrivningen foretagne Antastelse af Communalforfatningerne der har havt Jnsurrectionen med sig i Følge. Juntaen har forøvrigt opfordret Provindsialdeputationen til at træffe Forholdsregler til Ordens Gjenoprettelse. Ved Ementens Begyndelse vare nemlig de 7 constitutionelle Alcader flygtede ombord paa det franske Skib "Melegre." Jfølge en Efterskrift har ogsaa Fortet Altarozanes maatte capitulere. Det øvrige Catalonien skal imidlertid være roligt og hverken Le tida eller Solzoua have sluttet sig til Bevægelsen. Gouverneuren i Girona, General Acistazabal, er med 1500 Mand brudt op imod Barcelona. – J en senere Beretning fra Barcelona af 14de hedder det, at van Halen stod en Miil fra Staden og at Fjendtlighederne vare suspenderede. Juntaen forlanger constituerende Cortes, Esparteros Fald og Dronningens Formæling med en Spanier. Fra Madrid er ogsaa indløben den Efterretning af 20de ds., at Espartero ved Rodil havde ladet Congressen tilkjendegive, at han i egen Person vilde begive sig til Catalonien og allerede næste Dag være paa Veien derhen. Congressen har i denne Anledning voteret ham en Adresse og lovet ham sin Understøttelse. J Paris hersker overordentlig stor Virksomhed hos det spanske Gesandtskab saavelsom i Udenrigsministeriet. Marschal Soult har givet Commandanterne for den 10de, 11te og 12te Militairdivision Ordre til at lade Tropper rykke mod Pyrenæergrændsen.